Conditii de transport cu avionul
Prezentarea pasagerilor la aeroport 

Pasagerilor li se recomanda sa se prezinte la aeroport cu minimum 1,30h, inainte de ora indicata pe bilet. Unele momente din zi pot fi aglomerate la controlul de bagaje si inregistrare pasageri. Nici o decolare nu poate fi amanata din cauza intarzierii pasagerilor. 

Nu se pot transporta 

Din motive de siguranta, articolele mentionate mai jos nu vor fi transportate in bagajul dumneavoastra:
- arme de foc, explozivi, munitii, artificii;
- obiecte ascutite sau taioase
- materiale iritante sau ofensive;
- gaze comprimate (ex: butan, oxigen, propan);
- materiale corozive (ex: acizi, produse alcaline, acumulatori, mercur);
- lichide si solide inflamabile (ex: acetona, gaze lichefiate, alcool industrial, chibrituri);
- materiale magnetice, otravuri (ex: arsenic, cianuri, insecticide);
- materiale radioactive;
- materiale oxidante (ex: decoloranti, nitrati, peroxizi);
- este interzis a se transporta arme ofensive in cabina de pasageri.
Urmatoarele articole pot fi transportate de pasager fara acordul prealabil al transportatorului:
- medicamente si articole de cosmetica in cantitati mici, necesare pasagerului pe durata calatoriei, cum ar fi spray-ul pentru par, parfum si medicamente continand alcool. 

ATENŢIE!
Transportul de materiale primejdioase in bagaje la bordul avioanelor este ilegal, vinovatii fiind pasibili de inchisoare sau amenzi. 

Care este greutatea bagajelor pe care le pot transporta? 

Bagaje transportate in cala avionului:
- Pasagerii care calatoresc la clasa economica pot avea un bagaj de 20 kg (44 lbs) fara taxe suplimentare.
- Pasagerii care calatoresc la clasa Business pot avea un bagaj de 30 kg (66 lbs). 
- Aceste restrictii de greutate se aplica tuturor zborurilor spre si din toate tarile, cu exceptia Statelor Unite, Canada si Mexic 
La cursele spre si din Statele Unite, Canada si Mexic, toti pasagerii pot transporta doua bagaje scutite de taxe. Cele doua bagaje nu trebuie sa depaseasca 158 cm fiecare (lungime + latime + inaltime). Greutatea maxima permisa este de 23 kg (70 lbs) per bagaj. 

Bagaje de Mana:
Puteti avea bagaje de mana pe toate cursele:
- O geanta de voiaj, nu mai mare de 55 x 35 x 25 cm si nu mai grea de 10 kg (22 lbs).
- Un pardesiu/patura, umbrela/baston, o poseta, o geanta - camera video, si o cantitate rezonabila de material de lectura. 
In plus fata de bagajul de mana mentionat mai sus, pasagerii de la Business Class mai pot lua:
- O geanta cu obiecte de imbracaminte (nu mai mult de 20 cm adancime, in greutate de maxim 8 kg/17.5 lbs) sau o servieta (nu mai mult de 20 cm adancime, in greutate de maxim 8 kg/17.5 lbs). 
Puteti depozita bagajul de mana sub scaun sau in compartimentele pentru bagaje de deasupra acestuia. 
Daca veti calatori cu copii cu varsta de pana la doi ani, care au bilet cu 10% reducere, vi se permite sa luati un scaun ambulant si un bagaj de mana suplimentar, nu mai mare de 55 x 35 x 25 cm cu greutatea de maxim 10 kg (22 lbs). Carucioarele care nu se pliaza trebuie transportate la cala. Pasagerii cu handicap isi pot lua scaunul cu rotile, aparatul de mers, sau caruciorul cu trei roti. Greutatea admisa daca calatoriti cu copiii:
Copiii pot calatori cu dumneavoastra in mai multe moduri, in functie de varsta pe care o au: 
Pentru bebelusii sub 6 luni (max. 65 cm, max. 9 kg) puteti rezerva un leagan. 
Puteti lua proviziile necesare ingrijirii copilului (sub 2 ani) la bord (max. 10 kg).
Indiferent de varsta copilului puteti lua la bord caruciorul acestuia. 
Copiii sub 2 ani ii puteti tine in brate. Pentru copiii peste 2 ani, puteti rezerva un loc. 
Copilul dumneavoastra poate calatori si in propriul sau scaun de siguranta, daca acesta poate fi atasat de scaunul avionului cu centura de siguranta. Un adult poate calatori cu maxim doi copii. Conform regulilor de siguranta, puteti tine in brate doar un copil; pentru al doilea copil puteti rezerva un loc.

In cazul pierderii bagajului 

In cazul in care ajungeti la destinatie si nu gasiti bagajul in aeroport, va trebui sa va indreptati spre biroul de reclamatii special amenajat in cadrul aeroportului respectiv, unde veti depunde o plangere in acest sens. Desi nu este un lucru frecvent, se poate intampla ca bagajul dumneavoastra sa fie ratacit, mai ales cand ati parcurs un zbor cu escala care a necesitat transferul acestuia dintr-un avion in altul. In general, daca bagajul este ratacit, persoana responsabila de la aeroport va analiza toate metodele prin care va va putea contacta. Compania aeriana va livra gratuit bagajul la hotelul sau adresa unde veti locui la destinatie.

Trebuie sa mai stiti si faptul ca in toate cazurile de intarziere, distrugere sau pierdere a bagajelor sau a continutului acestora companiile aeriene au o raspundere limitata de 20 USD/kilogram/bagaj. De asemenea au raspundere limitata si in cazul conexiunilor pierdute, a intarzierilor sau anularii unor zboruri.

Animale de companie 

Transportul animalelor de companie se face obligatoriu in custi. Pentru a putea parasi tara, animalele trebuie sa aiba un certificat sanitar-veterinar de insotire. În cabina se pot transporta animalele domestice a caror greutate insumata cu cea a custii nu depaseste 5kg. Pentru buna desfasurare a zborului, pasagerii sunt rugati sa nu scoata animalele din cusca in timpul zborului. Animalele mai mari se transporta in cala de bagaje, in locuri special amenajate. Trebuie facuta o rezervare normala pentru animale, iar cutiile in care vor fi transportate trebuie sa fie speciale. TAROM poate pune la dispozitie aceste custi standard, contra cost.

Dispozitive electronice la bord 

La bordul aeronavelor sunt interzise acele instrumente electronice ce pot intra in interferenta cu echipamentele electronice de la bord. Aparatele electrice de ras, sistemele de reproducere analogica a sunetului si laptop-urile pot fi folosite doar cu aprobarea echipajului. Telefoanele mobile vor fi inchise.

Fumatul 

Fumatul este interzis pe toate cursele interne si externe . Va rugam sa respectati regulile de siguranta care interzic fumatul la toaleta.

